محمدعلی فروغی

میرزه محمدعلی‌خان میرزه محمدحسین‌خان اوغلو ذکا الملک فروغی (1877-1942) — پهلوی دؤنمینده ایرانین باش وزیری. 

 یاشامی 
محمدعلی میرزه محمدحسین خان اوغلو فروغی 1877-جی ایلده ایرانین تهران شهرینده دوغولموشدو. آتاسی میرزه محمدحسین خان اصلا ایصفاهانلی ایدی. ناصرالدین شاه قاجارین یاخینلاریندان اولموشدو. محمدحسن خان مقدمین وزیرلیگی دؤورونده چالیشمیشدی. عرب دیلیندن ترجومه‌لر ائدیردی. 

محمدعلی فروغی تهران دارولفونونو بیتیرمیشدی. ادبیاتلا، قزئته‌چی‌لیکله ایله مشغول اولموشدو. سونرا سیاسته باشلامیشدی.  

  فارس میلتچی‌لیگی‌نین و رضا پهلوی‌نین ایقتیدارا گلمه‌سینده محمدعلی فروغی‌نین موستثنا رولو اولموشدور. محمدعلی فروغی اصلا بغدادلی بیر یهودی ایدی. اونون آتاسی ذکاالملک ایرانین مشهور ضیالی‌لاریندان، ماسون تشکیلاتی‌نین قوروجولاریندان، غرب و اینگیلیس‌پرست سیاستین طرفدارلاریندان بیری ایدی. محمدعلی فروغی ماسون تشکیلاتی نین نیظامنامه‌سینی فرانسه دیلیندن فارسجایا ترجومه ائتمیشدی. او، قاجارلارین دئوریلمه‌سینده و پهلوی‌لرین حاکیمیته گلمه‌سینده بؤیوک رول اوینامیشدی. 

محمدعلی فروغی 1942-جی ایلده تهران شهرینده وفات ائدیب.  

 قایناق 
بؤلمه:سیاستچیلر